als_Latn dik_Latn sag_Latn
Lajmin e bën të ditur vet lojtari, i cili theksoi se ndarja ka qenë tepër miqësore.
-Renova është klubi ku kalova pjesën më të gjatë të karrierës sime. Ishin gjashtë vite të suksesshme. Kohën të cilën e kam kaluar te Renova më ngjallë shumë emocione pozitive, por ja që çdo fillim e ka edhe fundin e saj. Klubi është duke menduar të ripërtërijë ekipin me lojtarë të rinj që i takojnë gjeneratave të reja dhe për kjo është arsyeja që u ndava me Renovën. Sidoqoftë u jam shumë mirënjohës dhe falënderues kryetarit të klubit, stafit organizativ, bashkëlojtarëve si dhe tifozëve. Ndarja ishte miqësore, tha i emocionuar tashmë ish-kapiteni i bardhekaltrëve, Emini.
Emri i tij do të shkruhet me shkronja të arta në historikun e Renovës, pasi ka fituar titullin e kampionit të Maqedonisë (në sezonin 2009/10) dhe Kupën vendore (në stinorin 2012), kurse 5 vite radhazi ka luajtur në garat evropiane.
Emini në ditët në vijim do të vendos se ku do të vazhdoj karrierën e tij prej futbollisti.
als_Latn als_Latn als_Latn als_Latn